अक्सर, कामयाब व्यक्तियों के पास ऐसा कौशल रहता है जिससे वो बिना पढ़ाई के सफलता हासिल कर पाते हैं. सबसे सही उदाहरण है मास्टर ब्लास्टर सचिन तेंदुलकर, जिन्होंने अपनी हायर सेकण्ड्री शिक्षा भी पूरी नहीं की क्यूंकि उन्होंने अपनी पढ़ाई से ज़्यादा अपने क्रिकेट के टैलेंट को महत्त्व दिया. उन्होंने अपने इस टैलेंट से ऐसी सफलता प्राप्त की है जिससे आज उनकी पढ़ाई की ओर किसी का ध्यान भी नहीं जाता. कई ऐसे उदाहारण है जहां टैलेंट के चलते कामयाब व्यक्तियों ने अपनी पढ़ाई छोड़ देना सही समझा. तो अगर, कोई छात्र ऐसी कोई प्रतिभा रखते हैं जिससे वो अपना करियर बना कर सफलता प्राप्त कर सकें तो उनके लिए एक लेवल के बाद पढ़ाई छोड़ देना कोई बुरी बात नही, लेकिन वो इस बात पर भी खास ध्यान दें की अपने कौशल को सही से प्रस्तुत करने के लिए भी पढ़ाई ज़रूरी होती है. और अगर बिना पढ़ाई छोड़े वो टैलेंट को करियर बना सकते हैं तो पढ़ाई को जारी रखना सही होगा चाहे बिना स्कूल या कॉलेज के ही की जाए.